**Sveučilište u Rijeci**

**Pomorski fakultet**

**Studentska ulica 2**

**Rijeka**

**OIB 76722145702**

**RKP 22568**

**Obrazloženje Posebnog dijela** **rebalansa financijskog plana za 2023. godinu**

**Sažetak djelokruga rada**

Pomorski fakultet u Rijeci je javno visoko učilište u sastavu Sveučilišta u Rijeci koji ustrojava i izvodi sveučilišne studije, znanstveni i stručni rad u području pomorskog prometa i u srodnim poljima, te je najstarija visokoškolska i znanstveno-istraživačka ustanova u pomorstvu u Republici Hrvatskoj. Tijekom 2001. godine Ministarstvo znanosti i tehnologije Republike Hrvatske donijelo je odluku da se Odjel za pomorstvo Sveučilišta u Rijeci i Visoka pomorska škola u Rijeci integriraju u jedinstvenu ustanovu, Pomorski fakultet Sveučilišta u Rijeci. Fakultet je pravna osoba sa statusom javne ustanove.

Na Fakultetu se izvode prijediplomski i diplomski sveučilišni studiji smjerovi: Nautika i tehnologija pomorskog prometa, Brodostrojarstvo, Elektroničke i informatičke tehnologije u pomorstvu, Promet i mobilnost i Logistika i menadžment u pomorstvu i prometu, kao i poslijediplomski studij Pomorstvo.

Značajna djelatnost koju Fakultet kontinuirano razvija i usavršava jesu programi izobrazbe odnosno programi stalnog stručnog usavršavanja pomoraca radi stjecanja odgovarajućih svjedodžbi o osposobljenosti u skladu s međunarodnim konvencijama. Izobrazba pomoraca održava se kroz programe odobrene rješenjima od Ministarstva pomorstva, prometa i infrastrukture, te programe izobrazbe odobrene od Sveučilišta u Rijeci – Odluka o usvajanju programa cjeloživotnog učenja Pomorskog fakulteta Rijeka - Posebni program obrazovanja nautičkog i brodostrojarskog smjera.

Fakultet kontinuirano razvija i suradnju s gospodarstvom i aktivno sudjelovanje u razvoju pomorskog gospodarstva izradom strateških i ostalih stručnih projekata, te izvorno potiče znanstveni i istraživački rad usmjeren ka primjeni suvremenih znanstvenih dostignuća u pomorstvu u okviru potreba pomorskog gospodarstva radi ostvarivanja veće gospodarske uspješnosti.

Financijski plan za 2023. godinu u visini 6.420.263 EUR veći je za 2,5 % u odnosu na izvorni financijski plan.

**A621002 Redovna djelatnost Sveučilišta u Rijeci**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Rebalans 2023. | Projekcija 2024. | Projekcija 2025. | Indeks 23./22. |
| A621002 | 2.899.248 | 3.518.688 | 3.381.881 | 3.535.256 | 3.551.901 | 1,17 |

Ova aktivnost provodi se svake godine, a sastoji se od sljedećih podaktivnosti:

1. *Financiranje rashoda za zaposlene*
2. *Financiranje materijalnih prava zaposlenih*

Za izračun financijskog plana za Podaktivnost 1 i Podaktivnost 2 koristili su se limiti koje dostavlja Sveučilište u Rijeci, a temeljem planiranog broja zaposlenih u 2023. godini x iznos prosječne mjesečne plaće x 12 mjeseci + ostali rashodi zazaposlene.

**A622122 Programsko financiranje javnih visokih učilišta - Sveučilište u Rijeci**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Odluka Vlade RH o programskom financiranju javnih i visokih učilišta u Republici Hrvatskoj u 2018.-2023.*
* *Ugovor o programskom financiranju Sveučilišta Rijeci u akademskim godinama 2018./19., 2019./2021., 2021./2021. i 2022./2023.*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Rebalans 2023. | Projekcija 2024. | Projekcija 2025. | Indeks 23./22. |
| A622122 | 342.114 | 390.009 | 369.458 | 390.009 | 390.009 | 1,08 |

Ova aktivnost provodi se svake godine. Tijekom 2023. godine očekuje se ostvarenje sljedećeg: Financiranje materijalnih troškova Fakulteta, kao i tekuće i investicijsko održavanje i nabava opreme za učionice i znanstveno istraživački rad, financiranje vanjske suradnje i nastavak UNIRI znanstvenih potpora za financiranje specifičnih troškova znanstveno-istraživačkog rada.

*Ova aktivnost sastoji se od sljedećih podaktivnosti:*

1. *Programsko financiranje namijenjeno pokriću materijalnih troškova Fakulteta*
2. *UNIRI potpore znanstvenim istraživanjima*

***Izračun financijskog plana:***

*Sredstva programskog financiranja planiraju se za 2023. u iznosu od 369.458 EUR prema zaključenom programskom ugovoru i dostavljenim limitima od strane Sveučilišta u Rijeci.*

*Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
|  |  |  |  |  |  |  |  |
| Broj studenata | Udio dolaznih međunarodnih studenata (dolazna mobilnost studenata) | student | 23 | Isvu baza podataka | 25 | 30 | 30 |
| Broj znanstvenih autorskih knjiga s međunarodnom recenzijom | Povećanje broja znanstvenih autorskih knjiga s međunarodnom recenzijom | znanstvena autorska knjiga s međunarodnom recenzijom(podatak za 2021) | 1 | Crosbi | 1 | 2 | 2 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 370 | *ISVU baza podataka* | 400 | 450 | 450 |
| Broj radova objavljenih u časopisima uvedenim u -bazi Web of Science za STEM područja znanosti, - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova(podaci za 2022) | 3065 | *Web of Science**(*[*https://bit.ly/2Iuj2yp*](https://bit.ly/2Iuj2yp)*)**Wos i SCOPUS* | 3575 | 3575 | 3575 |
|  Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,58 | ISVU baza podataka | 0,59 | 0,60 | 0,61 |

**A621181 Pravomoćne sudske presude**

U ovoj aktivnosti planirani su troškovi pravomoćnih sudskih presuda za povećanje osnovice 6%, koje Fakultet treba isplatiti svojim zaposlenicima, a iznos od 10.558 EUR planiran je za 2023. godinu i odnosi se na 5 (pet) isplata. U sljedećoj godini, Fakulte očekuje isplatu još 2 (dvije) pravomoćne presude od ukupno deset zaposlenih koji su tužili Fakultet.

**A679089 Redovna djelatnost Sveučilišta u Rijeci (iz evidencijskih prihoda)**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Odluka Vlade RH o programskom financiranju javnih i visokih učilišta u Republici Hrvatskoj.*
* *Pravilnik o načinu i raspodjeli vlastitih prihoda*
* *Pravilnik o plaćama*
* *Pravilnik o izdavačkoj djelatnosti*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Rebalans 2023. | Projekcija 2024. | Projekcija 2025. | Indeks 23./22. |
| A679089 | 2.487.887 | 1.871.347 | 2.189.502 | 1.729.093 | 1.709.271 | 0,87 |

Ova aktivnost provodi se svake godine. Tijekom 2023. očekuje se ostvarenje sljedećeg:

U okviru osnovne djelatnosti iz participacija školarina planira se pokriće troškova redovite djelatnosti Fakulteta i unaprjeđenja djelatnosti, financiranje nabave kapitalne opreme, financiranje rada vannastavnog opterećenja, stimulacija zaposlenima temeljem Pravilnika o plaćama, rad visokoškolske knjižnice i sl.

*Ova aktivnost sastoji se od sljedećih podaktivnosti raspoređenih sukladno izvorima iz kojih se financiraju:*

1. Osnovna djelatnosti – participacija školarina
2. Poslijediplomski studij „Pomorstvo“
3. Programi cjeloživotnog obrazovanja-izobrazba za pomorce
4. Stručna djelatnost – projekti za gospodarstvo
5. Rad Studentskog zbora
6. Programi znanstveno-istraživačke djelatnosti
7. Projekt Hrvatske zaklade za znanost
8. Izdavanje znanstvenih udžbenika
9. Izdavanje časopisa „Pomorstvo“
10. Organiziranje i održavanje znanstvenih skupova
11. Ostale nespomenute aktivnosti .
12. **Osnovna djelatnost – participacija školarina i ostalih s njima povezanih prihoda**

U 2023. planirana su sredstva iz izvora 43 u iznosu od 340.850 EUR rashoda za zaposlene temeljem Pravilnika o plaćama i drugim primanjima, 247.060 EUR za materijalne rashode, 1.200 EUR za financijske rashode, 29.643 EUR za prijenos sredstava školarina Sveučilištu u Rijeci temeljem obračunatih prihoda (3%+1%), 1.200 EUR za školarine zaposlenika na doktorskom studiju, 1.500 EUR za ostale tekuće donacije u naravi koje se odnose na poklone nagrađenim studentima, 10.625 EUR za ulaganje u tuđu imovinu u prostor bivše tvornice Torpedo gdje se nalazi edukativna radionica Fakulteta, 104.600 EUR za nabavu i zamjenu dotrajalog uredskog namještaja i računalne opreme, nabavu laboratorijske opreme i knjiga, te preostalih 6.532 EUR predstavljaju dodatna ulaganja na zgradu Fakulteta. Sredstva iz izvora 51 u ovoj aktivnosti planirana su u iznosu 393.300 EUR, i odnose se na 93.200 EUR za rashode za zaposlene, 199.600 EUR za materijalne rashode, 67.000 EUR za ulaganje u tuđu imovinu s pravom korištenja – Torpedo i 33.500 EUR za rashode za nabavu nefinancijske imovine.

1. **Poslijediplomski studij „Pomorstvo“**

Na ovoj podaktivnosti planiraju se sredstva za izvođenje poslijediplomskog studija „Pomorstvo“ u ukupnom iznosu 30.530 EUR. Od ukupno planiranih sredstava, 69,51% sredstava odnose se na rashode za zaposlene koji sudjeluju u izvođenju studija. Preostalih 30,49% su sredstva za vanjske suradnike na studiju, ostale usluge i reprezentaciju. Ova podaktivnost se financira iz izvora 43.

1. **Programi cjeloživotnog obrazovanja - tečajevi i izobrazba za pomorce**

U okviru ove aktivnosti sredstva u iznosu od 197.029 EUR planirana su za rashode za zaposlene koji izvode tečajeve i programe izobrazbe u iznosu od 147.955 EUR. Ova podaktivnost financira se iz izvora 31.

1. **Stručna djelatnost – projekti za gospodarstvo**

U okviru ove podaktivnosti koja je planirana u iznosu 363.978 UER, 96,16% sredstava odnose se na intelektualne usluge, odnosno isplatu honorara za zaposlenima koji rade stručnim projektima izrade elaborata i maritimnih studija za privredu. Fakultet zadržava 15% ostvarenih prihoda od svih stručnih projekata. Ova podaktivnost financira se iz izvora 31.

1. **Rad Studentskog zbora**

Studentski zbor nema pravnu osobnost, a njegova aktivnost se financira iz izvora 43, 52 i 61 u skladu s prihodima. Dio troškova se financira iz školarina, a dio doznačenim sredstvima Sveučilišta u Rijeci i donacijama od trgovačkih društava i JLPRS. Sredstva su planirana za održavanje Brucošijade i Bala pomoraca, za intelektualne usluge, zakupnine i reprezentaciju. Ukupan iznos planiranih sredstava za 2023. iznosi 17.354 EUR.

1. **Programi znanstveno-istraživačke djelatnosti**

U okviru ove podaktivnosti financiraju se programi znanstveno-istraživačke djelatnosti temeljem Pravilnika o poticanju znanstvene aktivnosti Fakulteta, te implementacija 20 UNIRI-ZIP znanstvenih projekata ukupne vrijednosti 210.523 EUR kao i UNIRI stimulativne potpore. Planirano je 57.286 EUR materijalnih rashoda u 2023. godini. Ova podaktivnost financira se iz izvora 43, 51 i 52.

1. **Projekt Hrvatske zaklade za znanost Engleske riječi u hrvatskome jeziku: identifikacija, afektivnosemantičko normiranje i ispitivanje kognitivne obrade bihevioralnim i neuroznanstvenim metodama**Planirano je31.440 EURza provođenje ovog projekta tijekom 2023. godine**.** U listopadu 2023. je prestao radni odnos zaposlenog poslijedoktoranda na teret projekta. Ova podaktivnost se financira iz izvora 52**.**
2. **Izdavanje znanstvenih udžbenika**

U okviru ove podaktivnosti planirano je 2.900 EUR u 2023. godini za financiranje materijalnih rashoda koji se odnose na usluge tiskanja i lektoriranja izdanja udžbenika Fakulteta - Primjena metoda korpusne lingvistike u jezikoslovnim istraživanjima M. Borucinsky i Ekonomika brodarstva A. Jugović, J. Bukša, M. Zane.

1. **Izdavanje znanstvenih časopisa**

Ova podaktivnost pokriva izdavanje znanstvenog časopisa „Pomorstvo“ i planirani iznosi su 8.163 EUR za 2023. Planirana sredstva se odnose na troškove tiskanja i grafičke obrade teksta, te lektoriranja. Ova aktivnost financira se iz izvora 52 jer dio sredstava osigurava i nadležno ministarstvo.

1. **Organiziranje i održavanje znanstvenih skupova**

Ova aktivnost u 2023. godini sadrži troškove vezane za održavanje GNSS konferencije koju dijelom financira i nadležno ministarstvo. Ukupno je planirano 5.327 EUR . Dio troškova konferencija pokriva se iz sponzorstava. Ova podaktivnost financira se iz izvora 31, 43 i 52.

1. **Ostale nespomenute podaktivnosti**

U ostale nespomenute aktivnosti planiraju se trošenje vlastitih sredstava iz izvora 31 koji preostanu od obavljanja poslova na tržištu, te se troši na rashode na zaposlene, kao i trošenje sredstava programskih ugovora u slučaju da ih Sveučilište doznači putem izvora 52. Također, u ovoj aktivnosti se troše donacije sredstava koje Fakultet dobije od trgovačkih društava za potrebe redovitog poslovanja, te rashodi koji se financiraju iz prihoda od prodaje imovine, odnosno izvora 71 (prodaja stanova za zaposlene).

Ukupno je na ovoj aktivnosti planirano 341.844 EUR.

**A679072 EU projekti Sveučilišta u Rijeci (iz evidencijskih prihoda)**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Partnership Agreement for the Erasmus+ Program DIGIMAR Project 2023-1-SI01-KA220-HED-000151704*
* *Ugovori o bespovratnim sredstvima HORIZON-CL3-2021-INFRA-01(projekt Atlantis)*
* *Ugovor o bespovratnim sredstvima HORIZON-CL5-2021-D6-01-12 (projekt Healthy Sailing)*
* *Ugovor o bespovratnim sredstvima HORIZON-WIDERA-2022-ACCESS-04-01(projekt Inno2Mare)*
* *Ugovor o bespovratnim sredstvima HORIZON-CL5-2022-D6-01-08 (projekt SafeNav)*
* *Erasmus međuinstitucijski sporazumi*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Rebalans 2023. | Projekcija 2024. | Projekcija 2025. | Indeks 23./22. |
| A679072 | 1.329.117 | 204.384 | 373.901 | 127.980 | 106.965 | 0,28 |

*Ova aktivnost sastoji se od troškova implementacije sljedećih EU podprojekata:*

**Novi podprojekt (DigiMar Erasmus+) - Digital Education for Maritime Communication.** Glavni cilj projekta jest povećati sigurnost plovidbe temeljem statistički značajnih razlika (analiza neusklađenosti) u pomorskim komunikacijskim vještinama operatera službe nadzora pomorskog prometa i studenata visokih pomorskih učilišta prije i nakon provedbe digitalne obrazovne pilot-studije provedene putem video zapisa s uputama i chatbota. Projektom se želi unaprijediti digitalne obrazovne sadržaje i time potencijalno pridonijeti smanjenju ljudskih, okolišnih, društvenih i/ili gospodarskih gubitaka koji proizlaze iz pomorskih nesreća.

Ukupni EU proračun projekta Fakulteta iznosi 42.774 EUR, projekt traje od 1.9.2023. do 31.8.2026. godine. U 2023. godini planirani su rashodi u visini od 3.995 EUR, koji se odnose na troškove osoblja i službena putovanja. Vodeći partner na projektu je Fakultet za pomorstvo i promet Ljubljana, isplate idu preko Sveučilišta u Rijeci, a projekt je planiran na izvoru financiranja 51- Pomoći.

**A679072.188 (Horizon Europe) SafeNav - Safe Navigation** Projekt se temelji na razvoju inovativnog specifičnog sustava za podršku odlučivanja (Decision Support System - DSS), koji će se implementirati u integrirani navigacijski sustav zapovjedničkog mosta (Integrated Navigation Systems) na brodovima s ciljem povećanja sigurnosti plovidbe i zaštite morskog okoliša. Razvijeni algoritmi unutar DSS sustava sastoje se od različitih integriranih modela: i) integrirani sustav za uzbunu i dinamičko izbjegavanje sudara na moru, ii) integrirani sustav za prepoznavanje poluuronjivih objekata (kontejnera) uz praćenje kretanja, iii) integrirani sustav za prepoznavanje i izbjegavanje morskih sisavaca na malim dubinama uz njihovo neposredno upozoravanje unutar brodskog okruženja.

Ukupni EU proračun projekta Fakulteta iznosi 345.000 EUR, projekt traje od 1.9.2022. do 31.8.2025. godine. Planirani su rashodi u 2023. godini u visini od 80.035 EUR, koji se odnose na troškove osoblja, službena putovanja i nabavu uredske opreme. Vodeći partner na projektu je O.M. Offshore Monitoring s Cipra, a projekt je planiran na izvoru financiranja 51- Pomoći.

**A679072.175 (Horizon Europe) INNO2MARE - Strengthening the capacity for excellence of Slovenian and Croatian innovation ecosystems to support the digital and green transitions of maritime regions** Projekt će omogućiti jačanje kapaciteta ekosustava Zapadne Slovenije i Jadranske Hrvatske za izvrsnost u istraživanjima i inovacijama putem niza zajednički osmišljenih aktivnosti usmjerenih na digitalnu i zelenu tranziciju maritimnih industrija. Projektni konzorcij će, temeljem dubinskog mapiranja i analize potreba dvaju ekosustava, izraditi dugoročnu istraživačko-inovacijsku strategiju usklađenu s regionalnim, nacionalnim i EU politikama, kao i zajednički akcijski i investicijski plan, s konkretnim koracima za stvaranje koordiniranih, otpornih, atraktivnih i održivih maritimnih inovacijskih ekosustava. Usporedno sa strateškim planiranjem, provest će se i tri istraživačka pilot projekta usmjerena na rješavanje važnih izazova u maritimnim industrijama: razvoj naprednog modela širenja požara u modelu proširene stvarnosti (eng. virtual reality) brodske strojarnice; razvoj novih sustava konverzije i upravljanja zelenim izvorima energije korištenjem digitalnih blizanaca (eng. digital twins) zasnovanih na umjetnoj inteligenciji, te razvoj pametnih rješenja za automatsku detekciju prepreka u pomorskom prometu i pri autonomnoj navigaciji korištenjem senzorskih mreža i analize podataka temeljene na strojnom učenju.

Ukupni EU proračun projekta Fakulteta iznosi 235.515 EUR, projekt traje od 1.1.2023. do 31.12.2026. godine. U 2023. godini planirani su rashodi u visini od 41.691 EUR, koji se odnose na troškove osoblja, službena putovanja, ostale usluge, te ulaganja u uredsku opremu. Vodeći partner na projektu je Strojarski fakultet Sveučilišta u Ljubljani, a projekt je planiran na izvoru financiranja 51-Pomoći.

**A679072.187 (Horizon Europe) Healthy Sailing - Prevention, mitigation, management of infectious diseases on cruise ships and passenger ferries** Projekt ima za cilj uspostaviti mjere za prevenciju, izbjegavanje i kontrolu širenja zaraznih bolesti na velikim putničkim brodovima. U tu svrhu obavit će se eksperimentalna ispitivanja na brodovima partnerskih kompanija, te numeričko modeliranje širenja kapljične zaraze korištenjem računalne dinamike fluida. Cilj je učiniti kruzing industriju otpornijom na utjecaj širenja zaraznih bolesti na velikim putničkim brodovima, kako bi se izbjegla opasnost lockdowna koji ju je zadesio tijekom pandemije koronavirusa 2020. godine.

Ukupni EU proračun projekta Fakulteta iznosi 107.500 EUR, projekt traje od 1.9.2022. do 31.08.2025. godine. U 2023. godini planirani su rashodi u iznosu od 21.744 EUR, koji se odnose na troškove osoblja, službena putovanja, nabavu opreme i licenci. Vodeći partner na projektu je Sveučilište u Tesaliji, a projekt je planiran na izvoru financiranja 51-Pomoći.

**A679072. Novi podprojekt (Horizon Europe) ATLANTIS – Improved Resilience of Critical Infrastructures Against Large Scale Transnational and Systemic Risks**, ATLANTIS ima za cilj povećati otpornost i kibernetičku-fizičku-ljudsku sigurnost ključnih europskih kritičnih infrastruktura, nadilazeći opseg različitih sredstava, sustava i pojedinačnih kritičnih infrastruktura, rješavanjem otpornosti na sustavnoj razini protiv velikih prirodnih opasnosti te složenih napada koji bi potencijalno mogli poremetiti vitalne funkcije društva. ATLANTIS će ponuditi sigurnosno rješenje međusobno povezanim kritičnim infrastrukturama, međusektorskim, prekograničnim međuovisnim europskim kritičnim infrastrukturama, uzimajući u obzir kompletnu infrastrukturu kao distribuirani kibernetičko-fizički sustav. Njegova održivost i prihvatljivost ne ciljaju samo na ekonomski učinak u analizi troškova i koristi te financijski kontinuitet poslovanja, već također uzimaju u obzir utjecaj na okoliš i društvo. ATLANTIS će izraditi novi poslovni model Preventive Security as a Service (PSaaS) kako bi ponudio sigurnosne usluge protiv (prirodnih ili umjetnih) kratkoročnih incidenata i rizika ili dugotrajnijih sustavnih prijetnji.

Ukupni EU proračun projekta Fakulteta iznosi 123.750 EUR, projekt traje od 1.10.2023. do 30.09.2025. godine. U 2023. godini planirani su rashodi u visini od 9.125 EUR, koji se odnose na troškove osoblja i službena putovanja. Vodeći partner na projektu je Engineering Ingeneria Informatica S.P.A., iz Italije, a projekt je planiran na izvoru financiranja 51-Pomoći.

**A679072. Novi podprojekt (EMFAF-2023-BlueCareers) Next Blue Generation**

Projekt NextBlueGeneration spaja industriju plave ekonomije i obrazovni sektor te cilja na mlade ljude prenoseći informacije u obliku alata izravno od stručnjaka prema nastavnicima. U tu svrhu projekt pruža obrazovne sadržaje, obuku i alate za pet sektora plavog gospodarstva (nautički turizam, pomorski promet, morska biotehnologija, akvakultura, očuvanje mora) i to u obliku: interaktivnog alata Blue Career Pathway, BlueGeneration igre i MOOC za nastavnike za unaprjeđenje vještina nastavnika i učenika. Interaktivni alat Blue Career Pathway omogućiti će studentima individualizirano usmjeravanje u karijeri i samoprocjenu. BlueGeneration igra isporučivat će potrebne informacije u atraktivnom formatu igranja koji je prilagođen mladima. MOOC će "osposobiti trenera" i isporučiti konkretne informacije jednostavne za korištenje učiteljima i trenerima, omogućujući im da podrže mlade ljude u odabiru karijere u plavoj ekonomiji.

Ukupni EU proračun projekta Fakulteta iznosi 94.106,50 EUR, projekt traje od 1.09.2023. do 31.08.2026. godine. U 2023. godini planirani su rashodi u visini od 5.995 EUR, koji se odnose na troškove osoblja i službena putovanja. Vodeći partner na projektu je Sea Tech S.L. iz Španjolske, te je projekt planiran na izvoru 51-Pomoći.

**A679072. Novi podprojekt (Erasmus+) UMTMS – The Usage of Multipurpose Tasks in Maritime Simulation** Osnovni cilj projekta je poboljšati strukovno osposobljavanje brodostrojara u obrazovanju na daljinu. Zbog toga će se u projektu razviti program interaktivne laboratorijske simulacije strojarnice u stvarnom vremenu. Program će uključiti simulacije primjene rada stroja i sustava u strojarnici, teorije, procedure i područja u kojima se može pratiti razvoj kompetencija studenata. Proces simulacije moći će osmisliti nastavnik te pratiti postupanja studenata prilikom izvršenja zadatka.

Ukupni EU proračun projekta Fakulteta iznosi 33.185 EUR, projekt traje od 1.01.2023. do 30.12.2024. godine. U 2023. godini planirani su rashodi u visini od 11.477 EUR, koji se odnose na troškove osoblja i službena putovanja. Vodeći partner na projektu je Gölcük Sehit Volkan Tantürk MTAL iz Turske, prijenos sredstava ide preko Sveučilišta u Rijeci, te je projekt planiran na izvoru financiranja 51-Pomoći.

**A679072. Novi podprojekt (Erasmus+) MASK - Marine Robots for Better Sea Knowledge Awareness** Projektni konzorcij nastao je spajanjem niza renomiranih visokoškolskih ustanova s ciljem transfera znanja u domeni pomorske robotike i umjetne inteligencije (AI), a koje će zainteresirati učenike o STEM-u i potaknuti ih da nastave karijeru u tom smjeru. Učenici će moći prevesti teorijske koncepte u operativno znanje, a praktične STEM aktivnosti iznimno su važne za pružanje adekvatnih vještina, koje su ključne za buduću karijeru. Štoviše, učenici će moći upravljati robotima i prikupljati podatke u ekološki relevantnim scenarijima kao što su onečišćenje makro-plastikom i onečišćenje prouzrokovano zaštitnim maskama – povezano s COVID-19 pandemijom. Projektne aktivnosti podići će svijest o klimatskim promjenama i zaštiti okoliša te njihovom ublažavanju korištenjem konkretnih tehnologija.

Ukupni EU proračun projekta Fakulteta iznosi 10.718 EUR, projekt traje od 1.11.2022. do 01.11.2024. godine. U 2023. godini planirani su rashodi u visini od 5.480 EUR, koji se odnose na troškove osoblja i službena putovanja. Vodeći partner na projektu je Fakultet elektrotehnike i računarstva Sveučilišta u Zagrebu, prijenos sredstava ide preko Sveučilišta u Rijeci, te je projekt planiran na izvoru financiranja 52 - Ostale pomoći.

Tijekom 2023. godine okončani su sljedeći EU projekti: CEKOM, EUREKA, SKILLSEA, MIMOSA, FRAMESPORT, DIGSEA i ProtectAS.

**K679106 OP Učinkoviti ljudski potencijali 2014. – 2021. Prioritet 3**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Zakon o osiguravanju kvalitete u znanosti i visokom obrazovanju*
* *Zakon o HKO*
* *Pravilnik o Registru HKO*
* *Europa 2021. / Europska strategija za pametan, održiv i uključiv rast,*
* *Novi program vještina za Europu*
* *Preporuka Vijeća o Europskom kvalifikacijskom okviru za cjeloživotno učenje od 22. svibnja 2017., (2017/C 189/03)*
* *Strategija cjeloživotnog profesionalnog usmjeravanja i razvoja karijere u Republici Hrvatskoj 2016.-2021.(2015.),*
* *Ugovori o bespovratnim sredstvima*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Rebalans 2023. | Plan 2024. | Plan 2025. | Indeks 23./22. |
| K679106 | 237.819 | 126.146 | 94.962 |  |  | 0,40 |

*Ova aktivnost sastoji se od jednog HKO projekta na kojima je Pomorski fakultet Rijeka glavni parter, projekta Pandora koji je završio u prvom kvartalu ove godine.*

1. *Projekt PANDORA - Promicanje izvrsnosti vještina za tržište rada kroz institucionalizaciju stručne prakse u pomorskom obrazovanju*

*Izračun financijskog plana:*

Projektom PANDORA započeo je u ožujku 2020. godine, a završio u ožujku 2023. godine. Ukupan budžet projekta iznosio je 530.738 EUR, a 2023. godini realizirani su troškovi u iznosu 94.962 EUR. Projektom se izgradio institucionalni kapacitet učilišta za provedbu stručne prakse, unaprijedili su se modeli učenja kroz rad i stjecanje praktičnih vještina studenata u cilju zapošljavanja i spremnosti na obavljanje poslova najviše složenosti na hrvatskom i svjetskom pomorskom tržištu te unaprijedila nastavna i nenastavna djelatnost u viskom obrazovanju u širem kontekstu kako bi se dugoročno osiguralo kvalitetno, učinkovito i inovativno visoko obrazovanje.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2023. | Ciljana vrijednost za 2024. |
|  |  |  |  |  |  |  |  |
| *Broj kupljenih programskih podrški* | *Jedan od ciljeva projekta PANDORA (ESF) je Unaprjeđenje nastavne djelatnosti u visokom obrazovanju – što uključuje nabavu opreme i programske podrške (2021-2023) \*Nabava programska podrška za simuliranje poslovnih procesa* | *kom* | *0* | *Izvješće o provedbi projekta* | *1* |  |  |
| *Broj nabavljene opreme i programske podrške*  | *Jedan od ciljeva projekta PANDORA (ESF) je Unaprjeđenje nastavne djelatnosti u visokom obrazovanju – što uključuje nabavu opreme i programske podrške (2021-2023) – VR brodske strojarnice – 4 faze razvoja: Izrada VR360 virtualne šetnje broda (VR simulator brodske strojarnice), Izrada 3D modela strojarnice broda, Izrada interaktivnog VR (Virtual Reality) 3D modela i simulatora strojarnice broda, Opremanje 3D VR simulatora strojarnice broda* | *Kom* | *2* | *Izvješće o provedbi projekta* | *2* |  |  |
| *Broj sudionika s tercijarnim obrazovanjem (ISCED od 5 do 8)* | *Broj zaposlenih na projektu i sudionika u aktivnostima jačanja kompetencija pohađanjem edukacija za nastavnike i mentorstvo* | *Broj sudionika* | *42* | *Izvješće o provedbi projekta* | *42* |  |  |
| *Broj osnovanih studentskih službi namijenjenih pružanju podrške studentima* | *Provedbom projekta unaprijedit će se rad Centra za razvoj karijera kao studentske službe koja pruža potporu studentima ustanove prijavitelja* | *Broj* | *Osnovan Centar za razvoj karijera 2021* |  |  |  |  |

U Rijeci, 6.12.2023. Dekanica:

prof. dr. sc. Ana Perić Hadžić